# ne lavaran ket
## Brezhoneg
### Etimologiezh

    → Etimologiezh da glokaat (Ouzhpennañ)

### Troienn

ne lavaran ket /ne laˈvɑːrãn kət/
* → Termenadur da glokaat (Ouzhpennañ)
** — Ne ket da ziliaoua eo ez an ; d'ar chase, avat, ne lavaran ket. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 26.)
** [...], ha koulskoude me zo deut mad d'ar person, mad eus ar gwella ; mes d'ar c'hure ne lavaran ket. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 36.)
** Evit ar marc'h pevarzroadek, 'm eus aon ne vo mui kavet implij dezhañ bremaik nag ouzh karr nag ouzh alar ; implij e ti er c'higer, ne lavaran ket. — (Jakez Riou, An Ti Satanazet, Skridoù Breizh, 1944, p. 9.)
** Lukaz, avat, ne oa mui nec'het gant higenn na gant pesk ; gant ar pakad a oa aet dreist ar skluz, ne lavaran ket. — (Jakez Riou, An Ti Satanazet, Skridoù Breizh, 1944, p. 12.)
** O ! n'eo ket Lom en doa graet meû-eûh, kredit ac'hanon ! Ur vuoc'h en o c'hichen, ne lavaran ket. — (Jakez Riou, An Ti Satanazet, Skridoù Breizh, 1944, p. 22.)
** « Me 'gred din n'eo ket Satanaz an hini eo ; ene Herri, ne lavaran ket. [...]. » — (Jakez Riou, An Ti Satanazet, Skridoù Breizh, 1944, p. 84.)
** Nec'het a-walc'h e oa, rak goullo, goullo e oa e c'hodelloù, ha n'en doa, er gêr, teñzor kuzhet ebet ; dle war ar c'hoch, ne lavaran ket. » — (Jakez Riou, An Ti Satanazet, Skridoù Breizh, 1944, p. 102.)
** Senti a ra Job o vralla, n'eo ket gant ar boeson avat, gant ar spont ne lavaran ket. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 22.)
** « O ! » eme merc'h an aotrou, « n'eo ket eur pesk eo a oa en ho sac'h en deiz-mañ. Kig ne lavaran ket. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 133.)
** [...] : a-wechoù e veze pikoloù evned ruz o tarnijal war ur vragezenn, ha chas melen o redek gedon a-hed ur vragezenn all, tanfoeltr van ne rae Yann ; bugale ar skol 'vat, ne lavaran ket. — (Jarl Priel, Va Zammig Buhez, Al Liamm, 1954, p. 21.)
** Ne gredan ket e vije bet meur a dra da damall d'am fennad-skrid ; d'am c'hontoù 'vat ha d'am jedoniezh ne lavaran ket. — (Jarl Priel, Va Zammig Buhez, Al Liamm, 1954, p. 79.)
** [...], met da vihanañ n'eo ket te, na laezh, na dour-orañjez a veze gwerzhet enni, nann da ! gwin a bep seurt liv ne lavaran ket, ... — (Jarl Priel, Va Zammig Buhez, Al Liamm, 1954, p. 110.)
** Ne weled morse tamm kig dous ebet war an daol. Bara segal, yod kerc'h ha yod ed-du avat, ne lavaran ket, hag ivez avaloù-douar poazh-disec'h hag, a-wechoù, un tamm kig-sall. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 10.)
** Oc'ho ! ger garv ebet ne gleven, na dismegañs kennebeut all, hirvoudoù a gengarantez ne lavaran ket, ha selloù a druez. — (Jarl Priel, Va Buhez e Rusia, Al Liamm, 1955, p. 8.)
** Lagad ebet ne serren em gwele, rak n'eo ket war ur c'holc'hed plu e veze ledet va c'horf, war ur c'houziadenn drez ne lavaran ket, [...]. — (Jarl Priel, Va Buhez e Rusia, Al Liamm, 1955, p. 10.)
** Kement-se, na dre baourentez na dre bizhoni. Dre ziegi ne lavaran ket. — (Roparz Hemon, Mari Vorgan, Al Liamm, eil emb. 1975, p. 82.)
** Krouadurien Doue, dres evelto, gant un ene da saveteiñ, ne lavaran ket. — (Youenn Drezen, Sizhun ar Breur Arturo, Al Liamm, 1971, p. 19.)
** Un toull-bac'h ? Doue ra viro ! Ar c'hreñvlec'h savet gant an Aotrou evit e Zibabidi, ne lavaran ket. — (Youenn Drezen, Sizhun ar Breur Arturo, Al Liamm, 1971, p. 34.)
** N'eo ket Palmira eo ; ur "gitanilla", ne lavaran ket, unan eus an orgedenned-se, da ziwall outo, a skuilh c'hwistantin da evañ. — (Youenn Drezen, Sizhun ar Breur Arturo, Al Liamm, 1971, p. 46.)
** Hogen ma anzavin ouzhit, me n'eo ket gant va diantegezh em beve nec'h ar muiañ : gant va ourgouilh, ne lavaran ket. — (Youenn Drezen, Sizhun ar Breur Arturo, Al Liamm, 1971, p. 54.)
** N'eo ket peuketa eo a reas kenskolidi ar breur Arturo. C'hoarzhin didro, ne lavaran ket, ha leizh o begoù. — (Youenn Drezen, Sizhun ar Breur Arturo, Al Liamm, 1971, p. 69.)
** - .... N'eo ket kablusoc'h egedoc'h, pec'hourezed ma'z oc'h ; santeloc'h ne lavaran ket. ... » — (Langleiz, Romant ar Roue Arzhur/levrenn I : Marzhin, Al Liamm, 1975, p. 22.)
** Siwazh dezhañ, mar ne veuze ket c'hoazh, neuñviñ ne rae ket kennebeut : pailhokat dour ne lavaran ket ha... pellaat diouzh an douar kalet ! — (Jakez Konan, Lannevern e kañv ha danevelloù all, Al Liamm, 1980, p. 58.)
** N'eo ket dre gerentiezh, dre vicher ne lavaran ket. — (Goulc'han Kervella, Brezel ar Rigadell, Al Liamm, 1994, p. 30.)

#### Stummoù rannyezhel

* ne lâran ket

#### Troidigezhioù

* spagnoleg : eso si
* galleg : que oui